**Cântec de Toamnă**

*Lucia Gargaletus*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântec de toamnă

Nu, anul acesta nu este

o toamnă urâtă

cum este viaţa-mi

mohorâtă.

Este o toamnă,

precum o balerină

ce-şi schimbă ne-ncetat tutu-ul,

în culori frumoase

ale dantelelor uşoare,

dantele vaporoase

Bătrânul nuc foşneşte

el vrea să-şi scuture

şi ultimele frunze,

rămase acolo sus, stinghere..

cu dorul de-a trăi mai mult

În codru susură pârâul

trecând vioi prin ierburi

lăsând toţi căpriori

să se-adape de la el.

O, toamnă lungă şi frumoasă

rămâi la mine-n ţară

rămâi la mine-acasă

prinţesă minunată, cu ochi

ca de smarald !

@Lucia Gargaletus